Vilnius, 2023 m. vasario 9 d.

**Naujosios „Lidl“ parduotuvės atidaryme – minios alytiškių**

**Prekybos tinklas „Lidl“ metus pradėjo intensyviu plėtros etapu šalyje – per tris savaites atidarytos trys naujos parduotuvės. Sausio 26 dieną nauja parduotuvė buvo atidaryta Kaune, vasario 2 dieną – duris atvėrė Klaipėdoje, o trijų savaičių plėtros maratonas baigtas vasario 9 dieną Alytuje, kur buvo atidaryta antroji parduotuvė mieste.**

Naujos parduotuvės atidarymas buvo itin laukiamas Alytaus mieste, todėl atidarymo rytą sutraukė minias pirkėjų, kurie dar iki atveriant duris jau būriavosi prie parduotuvės. Susirinkę pirkėjai buvo nemokamai vaišinami karštais gėrimais bei saldumynais, taip pat nemokamai buvo dalinami daugkartiniai, specialiai šiam atidarymui sukurti, pirkinių maišeliai.

Naujosios parduotuvės atidaryme apsilankė ir Alytaus miesto meras Nerijus Cesiulis, kuris džiaugėsi mieste kuriamomis naujomis darbo vietomis bei bendradarbiavimu su prekybos tinklu.

​„Džiaugiuosi, kad mieste atsiranda dar daugiau darbo vietų, o jose dirbančiais darbuotojais pasirūpins „Top darbdaviu“ įvertinta įmonė. Be to, tikiuosi, kad kartu rasime ir daugiau sąlyčio taškų bendradarbiaujant miesto labui ir „Lidl“ taps Alytaus partneriu įvairiose srityse“, – atidarymo ceremonijos metu kalbėjo Alytaus miesto meras N. Cesiulis.

Naujosios Alytaus parduotuvės personalą sudaro apie 30 darbuotojų. Vienus aukščiausių vidutinių atlyginimų mažmeninės prekybos rinkoje mokančio „Lidl“ vidutinis visų darbuotojų atlyginimas, „Rekvizitai.lt“ 2022 m. gruodžio mėnesio duomenimis siekė 1823,37 eurus neatskaičius mokesčių.

Alytuje, adresu Likiškėlių g. 31, atidaryta parduotuvė – antroji Alytaus mieste, parduotuvės plotas siekia apie 1400 kv. metrų. Parduotuvė kasdien pirkėjų lauks standartiniu darbu metu – nuo 7 iki 22 val. Patogioje miesto lokacijoje parduotuvę atidarantis prekybos tinklas tikisi, kad ji bus lengvai pasiekiama tiek vietiniams gyventojams, tiek ir atvykstantiems, o daugumai alytiškių pirkėjų bus dar arčiau namų.

Atidarydamas parduotuvę Alytuje „Lidl“ prekybos tinklas ženkliai prisidėjo ir prie miesto infrastruktūros gerinimo – Sudvajų g. įrengė naują, iškilią pėsčiųjų perėją su apšvietimų, naujus pėsčiųjų takus, o patogesniam transporto eismui – Sudvajų g. patobulino susiekimo sprendinius.

Elektromobilių stotelių plėtrą tęsiantis prekybos tinklas prie šios parduotuvės įrengė ir elektromobilių įkrovimo stotelę.

Šiuo metu Lietuvoje iš viso veikia 68 „Lidl“ parduotuvės 26-uose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse ir Nemenčinėje.

**Daugiau informacijos:**

Lina Skersytė

„Lidl Lietuva“ atstovė ryšiams su visuomene

Tel. +370 5 267 3228, +370 680 53556

lina.skersyte@lidl.lt